อย่าลืม! “พิชญ์ โพธารามิก” ตั้งโต๊ะเทนเดอร์ฯ JTS วันนี้
อย่าลืม! "พิชญ์ โพธารามิก" ตั้งโต๊ะเทนเดอร์ฯ JTS วันนี้-10 พ.ย.นี้ ที่ราคา 1.50 บ./หุ้น
6 ต.ค. 2559

บริษัทจัสมิน เทเลคอม ซิสเต็มส์ จำกัด (หมาชน) หรือ JTS ระบุว่า นายพิชญ์ โพธารามิก ประธานเจ้าหน้าที่บริหารและกรรมการผู้จัดการ บริษัท จัสมินอินเตอร์เนชั่นแนล จำกัด (มหาชน) หรือ JAS จะทำคำเสนอซื้อหลักทรัพย์ JTS ในวันที่ 6 ต.ค. ถึงวันที่ 10 พ.ย.59 ที่ราคาเสนอซื้อ 1.50 บาท/หุ้นสามัญ
โดยก่อนหน้านี้ บริษัทได้รับแบบประกาศเจตนาในการเข้าถือหุ้นบริษัท ของนายพิชญ์ โพธารามิก ซึ่งจะเป็นผู้ทำคำเสนอซื้อหุ้นทั้งหมดของบริษัทจำนวน 706.46 ล้านหุ้น หรือทั้ง 100% ในราคาหุ้นละ 1.50 บาท คิดเป็นมูลค่าราว 1.06 พันล้านบาท
ทั้งนี้ เนื่องจากนายพิชญ์ได้เข้าถือหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS เกินกว่า 50% แล้ว ซึ่งถือว่าเป็นการได้มาซึ่งอำนาจควบคุมของบริษัทโดยทางอ้อม